समाज के लोग ही आदिवासियों को कमजोर कर रहे हैं: शाह
छत्तीसगढ़ आदिवासी विकास परिषद की प्रांतीय बैठक प्रांताध्यक्ष केआर शाह की अध्यक्षता में रायपुर के सिविल लाइन स्थित वृंदावन भवन में हुई। इसमें छत्तीसगढ़ आदिवासी विकास परिषद के मजबूती पर विशेष रूप से चर्चा की गई। सभा को संबोधित करते हुए प्रांताध्यक्ष शाह ने कहा कि लोगों में सामाजिक सोच पैदा करना आवश्यक है। आदिवासी ही आदिवासी सामाजिक संगठन को कमजोर करने में लगे हुए हैं जो कि उचित नहीं है।
राजनांदगांव के जिलाध्यक्ष एमडी ठाकुर ने कहा कि परिषद के शाखा को तहसील के निचले स्तर तक भी मजबूत करने की आवश्यकता है। राजनांदगांव के जिला उपाध्यक्ष वीरेंद्र मसिया ने कहा कि समाज के मुखिया लोगों को आपस में मिल बैठकर सामाजिक एकता के लिए ठोस पहल करने की आवश्यकता है। परिषद के सक्रियता पर विशेष जोर देने का निर्णय लिया गया। प्रांतीय बैठक में राजनांदगांव जिला से एमडी ठाकुर, वीरेंद्र मसिया, गौतम मंडावी, शेर सिंह, रघुवीर सेवता, भानुप्रताप नेताम, राहुल सिंह कुंजाम, भागवत राम पुरामे सहित परिषद के कार्यकर्ता बड़ी संख्या में उपस्थित थे। यह जानकारी आदिवासी विकास परिषद के महासचिव दिनेश कुरेटी ने दी।
चिचोला। समाज के कार्यक्रम को संबोधित करते हुए वक्ता।
hin_Deva hin_Deva hin_Deva awa_Deva